**Tampereen Ilves** pelasi **kaudella 1954–55** jääkiekon Suomen sarjassa ja Suomen Cupissa. Joukkue nousi kauden päätteeksi takaisin SM-sarjaan.

Sarjatason vaihdoksesta huolimatta Ilveksen joukkue säilyi edelliseltä kaudelta hyvin koossa. Aiempien vuosien lopetussuma oli takanapäin. Kapteenin nauha siirtyi nuorelta Juhani Ruususelta joukkueen vanhimmalle ja kokeneimmalle – ja ainoalle 1920-luvulla syntyneelle – pelaajalle, Pentti Isotalolle. Aarne Honkavaara jatkoi valmentajana.

Runkosarja
----------


| Ilves runkosarjassa |
| --- |
| 3.1. | Ilves–Ponnistus | 13–1 |
| 7.1. | KIF–Ilves | 3–6 |
| 11.1. | Ilves–HyPS | 5–2 |
| 17.1. | Ilves–Jääpeikot | 11–0 |
| 24.1. | Tiikerit–Ilves | 0–8 |
| 28.1. | Ponnistus–Ilves | 2–5 |
| 1.2. | Ilves–KIF | 8–3 |
| 4.2. | HyPS–Ilves | 1–5 |
| 10.2. | Jääpeikot–Ilves | 5–5 |
| 13.2. | Ilves–Tiikerit | 7–0 |
| Ilves SM-karsinnassa |
| 24.2. | ÅIFK–Ilves | 2–6 |
| 27.2. | Kärpät–Ilves | 4–9 |
| 3.3. | Ilves–Vesa | 7–0 |
| Ilves Suomen Cupissa |
| 1. kierros | Tiikerit–Ilves | 1–24 |
| 2. kierros | Ilves–Epilän Esa | 8–4 |
| Välierä | HJK–Ilves | 3–5 |
| Finaali | Ilves–TPS | 1–4 |

Suomen sarjan Lounaislohkossa pelattiin kuuden joukkueen kaksinkertainen sarja. Ilveksellä oli lohkossa seuranaan Helsingin Ponnistus, Hyvinkään Palloseura, Hämeenlinnan Tiikerit, Valkeakosken Jääpeikot sekä SM-sarjastakin tuttu Kiffen. Ilves hallitsi lohkoaan koko kauden ja koki ainoan pistemenetyksensä toiseksi viimeisessä ottelussaan, jossa Jääpeikot venyi 5–5-tasapeliin. Ilveksen runkosarjan kotiotteluita seurasi keskimäärin 361 katsojaa.

SM-karsinta
-----------

Karsinassa SM-sarjapaikasta seuraavalle kaudelle Ilves kukisti Suomen sarjan muut kärkijoukkueet Åbo IFK:n, Oulun Kärpät ja Töölön Vesan. Näistä Tampereella pelattiin vain Vesa-ottelu, jossa yleisöä oli 400 henkeä.

Suomen Cup
----------

Vuonna 1955 pelattiin ensi kertaa jääkiekon Suomen Cup. Ilves selvitti tiensä neljän kierroksen turnauksessa aina finaaliin asti, jossa kuitenkin hävisi Turun Palloseuralle.

Piirimestaruus
--------------

Kauden päätteeksi pelattiin vielä ottelu Hämeen piirimestaruudesta Ilveksen ja TBK:n välillä. Ilves voitti ottelun 5–1, joskin tuomarit keskeyttivät ottelun jo kahdeksan minuuttia ennen täyttä aikaa TBK:n pelaajien hermostuttua saamiinsa rangaistuksiin.

Joukkue
-------

Tilastot Ilveksen Suomen sarja -kaudelta ovat puutteelliset, joten alla on lueteltu vain joukkueen pelaajat, ei pisteitä tai jäähyminuutteja.

|  |
| --- |
| Maalivahdit |
| Pelaaja | Syntynyt |
| Pekka Myllylä | 07.07.1932 Tampere Suomi |
| Ville Jänne | 01.01.1936 Tampere Suomi |

|  |
| --- |
| Kenttäpelaajat |
| Pelaaja | Syntynyt |
| Pentti Isotalo | 17.03.1927 Tampere Suomi |
| Erkki Koiso | 13.04.1934 Tampere Suomi |
| Räshid Hakimsan | 05.04.1934 Tampere Suomi |
| Jukka Havulinna | 07.08.1935 Tampere Suomi |
| Lennart Jaala | 03.02.1930 Viipuri Suomi |
| Reijo Koskela | 14.12.1935 Tampere Suomi |
| Raimo Kilpiö | 02.02.1936 Parikkala Suomi |
| Reino Mäkinen | 03.02.1932 Tampere Suomi |
| Kalevi Rassa | 03.02.1936 Loimaa Suomi |
| Juhani Ruusunen | 06.06.1934 Tampere Suomi |
| Juhani Räsänen | 29.07.1934 Tampere Suomi |
| Mönäyvär Saadetdin | 15.07.1934 Tampere Suomi |
| Heikki J. Salminen | 25.08.1933 Tampere Suomi |
| Ilveksessä pelasi myös vain sukunimeltään tunnettu Backman. |

A-nuoret
--------

Vuonna 1955 Ilveksen A-nuoret ottivat neljännen perättäisen mitalinsa sijoittuessaan hopealle.

Lähteet
-------

* Ilves.com: Kausi 1954–55 (Arkistoitu – Internet Archive)
* Ilves.com: Kapteenit (Arkistoitu – Internet Archive)
* Ilves.com: Valmentajat kautta aikojen (Arkistoitu – Internet Archive)
* Ilves.com: Kotiotteluiden yleisömäärät 1943-2008 (Arkistoitu – Internet Archive)

### Viitteet

1. ↑  Historia: Kausi 1954-1955 *Tappara Online*. Viitattu 26.9.2008.
2. ↑  Mitalistit *Finhockey.fi*. Suomen Jääkiekkoliitto.  Arkistoitu 26.2.2008. Viitattu 26.9.2008.